Z A P I S N I K
s 35. sjednice Vijeća Gradske četvrti Peščenica - Žitnjak 
održane 24. travnja 2024. u  Područnom uredu Peščenica-Žitnjak, Zapoljska 1 (I. kat - soba 115) s početkom u 18,00 sati

Nazočni članovi Vijeća: 
Nikola Zdunić, Tomica Rižmarić, Ivan Držanić, Zvonko Dumančić, Marko Korošec, Zdravko Čabraja, Renata Vojnović, Ivana Atlija, Antonija Komazlić, Ana Miloš, Marko Jelenčić, Mario Sobočan, Darko Stošić, Ramiza Memedi, Dragan Vučić, Ljiljana Ivanac, Gloria Tkalčić, Đurđica Radaković Groš, Filip Knežević.


U radu sjednice sudjeluju voditelj Područnog odsjeka Peščenica-Žitnjak, Gradskog ureda za mjesnu samoupravu, promet, civilnu zaštitu i sigurnost, Boris Berber i stručni referent za rad tijela mjesne samouprave, Sanja Jančin.
Konstatira se da u radu sjednice sudjeluje svih 19 vijećnika čime su stečeni uvjeti za pravovaljano odlučivanje.
Prije utvrđivanja dnevnog reda, predsjednik Vijeća, Nikola Zdunić, otvara raspravu o zapisniku s 34. sjednice Vijeća GČ.
S obzirom da nema primjedbi, zapisnik se jednoglasno verificira. 
Prelazi se na utvrđivanje dnevnog reda sjednice. 
[bookmark: _GoBack]Na prijedlog predsjednika Vijeća da se iz dnevnog reda sjednice izostavi točka: Davanje mišljenja po čl. 86. Statuta GZ budući da se predloženi akti ne odnose posebno na našu Gradsku četvrt,  javio se vijećnik Darko Stošić s prijedlogom da se ipak u raspravu uvrsti podtočka  o) Podmirivanje troškova prijevoza Žičarom Sljeme jer smatra da se radi o problematici koja se odnosi na sve građane Grada Zagreba. 

Prijedlog se daje na glasanje, nakon čega se utvrđuje da je jednoglasno donesen  

Ad 1.) Stavljanje u mirovanje mandata članice Vijeća Lorene Sajković i početku obnašanja dužnosti zamjenika člana Vijeća

Predsjednik daje riječ predsjednici Mandatnog povjerenstva, Ljiljani Ivanac, koja podnosi 

I Z V J E Š Ć E
o mirovanju mandata članice Vijeća Gradske četvrti Peščenica - Žitnjak
I.
Mandatno povjerenstvo konstatira da je članica Vijeća Gradske četvrti Peščenica – Žitnjak    Lorena Sajković, izabrana s kandidacijske liste MOŽEMO! - POLITIČKA PLATFORMA I ZAGREB JE NAŠ! NOVA LJ. - NL I DR.,  na temelju  članka 12. stavka 1. Odluke o izborima članova vijeća gradskih četvrti i mjesnih odbora (Službeni glasnik Grada Zagreba 4/13, 5/17, 7/17, 2/19, 28/20, 8/21 i 10/21 – pročišćeni tekst), stavila svoj mandat u mirovanje iz osobnih razloga.
II.
Sukladno odredbi stavka 2. navedenog članka Odluke mandat članice Vijeća Lorene Sajković   stavlja se u mirovanje s danom dostave pisanog zahtjeva, 1. travnja 2024. 
III.
Politička stranka ZAGREB JE NAŠ! je, 22. travnja 2024. sukladno članku 14. stavku 3. Odluke o izborima članova vijeća gradskih četvrti i mjesnih odbora, odredila za zamjenu članice u Vijeću Gradske četvrti Peščenica - Žitnjak, Ivana Držanića.
IV.
Mandatno povjerenstvo predlaže Vijeću da prihvati ovo Izvješće i donese Zaključak o mirovanju mandata članici Vijeća, s prijedlogom za verifikaciju mandata novom članu  Vijeća

S obzirom da su zadovoljeni svi propisani elementi ovog postupka, predsjednik daje na glasovanje Prijedlog zaključka nakon čega se konstatira da je jednoglasno donesen

Z A K LJ U Č A K
o mirovanju mandata članice Vijeća Gradske četvrti Peščenica – Žitnjak i početku obnašanja dužnosti zamjenika člana Vijeća

1. Prima se na znanje Izvješće Mandatnog povjerenstva o mirovanju mandata članice Vijeća Gradske četvrti Peščenica – Žitnjak i početku obnašanja dužnosti zamjenika člana Vijeća. 
2. Dana 1. travnja 2024. počinje mirovanje mandata iz osobnih razloga članici Vijeća Loreni Sajković. 
3. Dana 22. travnja 2024. Ivan Držanić započinje s obnašanjem dužnosti zamjenika članice Vijeća. 


Ad 2.) Izvješće o izvršenju Plana komunalnih aktivnosti Gradske četvrti Peščenica – Žitnjak u 2023.
Predsjednik Vijeća obrazlaže da je Gradski ured za mjesnu samoupravu, promet, civilnu zaštitu i sigurnost izradio Izvješće o izvršenju PKA GČ u 2023. s financijskim i stvarnim pokazateljima izvedenosti. Napominje da je u srpnju 2023. došlo do povećanja sredstava na ovoj poziciji što je omogućilo planiranje nekih većih projekata (kao što je npr. izgradnja dječjeg igrališta između III. i IV. Struga).
Prijedlog izvješća daje se na glasovanje nakon čega se konstatira da je jednoglasno doneseno 

Izvješće o izvršenju Plana komunalnih aktivnosti
Gradske četvrti Peščenica - Žitnjak u 2023.
(Izvješće je privitak ovom zapisniku)



Ad 3.) Izmjena Plana potreba za aktivnostima, programima i projektima unapređenja kvalitete života građana Gradske četvrti Peščenica - Žitnjak u 2024.

Predsjednik obrazlaže potrebu izmjene Plana potreba u 2024. ističući da prilikom realizacije planiranih aktivnosti dolazi do smanjenja ili povećanja troškova (kao što je npr. na zamolbu Centra za kulturu Peščenica bilo potrebno planirati nepredviđeni trošak za najam plohe Tržnice Volovčica) ili se ispostavi da se neke aktivnosti ne mogu izvesti pa se planiraju neke druge. U Prijedlogu zaključka su navedene sve predložene izmjene i dopune Plana potreba.

Prijedlog se daje na glasanje te se utvrđuje da je jednoglasno donesen


	Z A K LJ U Č A K  
o izmjeni Plana potreba za aktivnostima, programima i projektima unapređenja kvalitete života građana Gradske četvrti Peščenica - Žitnjak u 2024.

	Članak 1.

	U Planu potreba za aktivnostima, programima i projektima unapređenja kvalitete života građana Gradske četvrti Peščenica - Žitnjak u 2024. donesenom na 32. sjednici Vijeća, 30. siječnja 2024., članak 2. mijenja se i glasi


	„Članak 2.

	Planirana sredstva iz članka 1. u Gradskoj četvrti, u ukupnom iznosu od 20.000,00 eura, raspoređuju se za sljedeće aktivnosti: 



	1. DRUŠTVENI ŽIVOT I KULTURA  

	Naziv aktivnosti 
	PROJEKCIJA FILMA ZAGONETNI DJEČAK I RAZGOVOR O FILMU

	Opis aktivnosti  
	Kino na otvorenom u javnim prostorima GČ Peščenica - Žitnjak. Plan je održati projekciju 
na otvorenom filma Zagonetni dječak,  na školskom igralištu OŠ Lovre pl. Matačića (MO Folnegovićevo naselje). Film je prvenstveno namijenjen za djecu te je posebno zanimljiv za Folnegovićevo naselje, jer je sniman upravo u tom naselju, uključujući školu gdje se prikazuje.

	Cilj(evi) aktivnosti 
	Revitalizacija javnih prostora kroz aktivno korištenje istih od strane stanovnika svih generacija.

	Datum održavanja
	Projekcija i razgovor održali bi se u subotu 22. 6. 2024.

	Procijenjena vrijednost  
	€2.375,63

	 
	 

	Naziv aktivnosti 
	PROJEKCIJA ANIMIRANOG FILMA CRVENA KORNJAČA I DOGAĐANJE "PROMISLIMO TRŽNICU VOLOVČICA"
(RADIONICE, OTVORENI MIKROFON, GLAZBA)

	Opis aktivnosti  
	Događanje se sastoji od niza promišljenih događanja organiziranih u suradnji mjesne samouprave i udruge Unseen. Sva događanja odvijaju se na otvorenom, na plohi tržnice Volovčica, u poslijepodnevnim satima nakon radnog vremena tržnice.

	Cilj(evi) aktivnosti 
	Revitalizacija javnih prostora kroz aktivno korištenje istih od strane stanovnika svih generacija te promišljanje i prikupljanje prijedloga za revitaliciju tržnice Volovčica.

	Datum održavanja
	Događanje bi se održalo u petak 21. 6. 2024.

	Procijenjena vrijednost  
	€2.500,00

	 
	 

	Naziv aktivnosti 
	REVIJA AMATERSKOG FILMA SREDNJIH ŠKOLA PEŠČENICE

	Opis aktivnosti  
	Na javnim prostorima Peščenice planira se održati revija amaterskih filmskih i foto uradaka učenika srednjih škola u gradskoj četvrti. Projekcije bi se održale u MO Bruno Bušić (igralište OŠ D. Cesarića) 
Suradnja sa srednjim školama i učeničkim domom Maksimir.

	Cilj(evi) aktivnosti 
	Promovirati rad škola i pružiti mogućnost kvalitetnog korištenja javnih prostora 
stanovnicima.

	Datum održavanja
	18. listopada 2024. godine 

	Procijenjena vrijednost  
	€2.257,50

	 
	 

	Naziv aktivnosti 
	DAN KNJIGE NA PEŠČI- ULICE NAŠEG KVARTA I KNJIŽEVNICE/I

	Opis aktivnosti  
	Na šetalištima Vesne Parun i Ranka Marinkovića postavljanje pločica na klupe sa utisnutim tekstovima, citatima iz djela književnika/ca u suradnji s OŠ D. Cesarića, OŠ P. Preradovića, OŠ FKF te OŠ A. Cesarca

	Cilj(evi) aktivnosti 
	Osvještavanje građana o nazivima njihovih ulica, širenje u javne prostore književnosti i povezivanje citata i autora, čuvanje sjećanja na hrvatske književnike. U suradnji sa osnovnim školama organiziranje obilaska klupa, čitanje citata i ostalih tekstova pisaca. 

	Datum održavanja
	utorak 23.4. Svjetski dan knjige

	Procijenjena vrijednost  
	€966,00

	Naziv aktivnosti 
	CHILLOUT PEŠČA - KONCERT NA TRŽNICI VOLOVČICA

	Opis aktivnosti  
	U suradnji s Kulturnim centrom na Peščenici - KNAP Gradska četvrt suorganizira 
koncert na tržnici Volovčica.

	Cilj(evi) aktivnosti 
	Koncert na tržnici Volovčica ima za cilj revitalizaciju plohe tržnice kao mjesta okupljanja i 
boravljenja što posredno utječe i na samu atraktivnost tržnice u dijelu dana kad se na 
tržnici odvija primarna djelatnost te osiguravanje kulturno-zabavnih sadržaja stanovnicima
okolnih naselja. S obzirom da je tržnica Volovčica i trg omeđen poslovnim prostorima, 
revitalizacija ovog prostora kroz kulturne i zabavne aktivnosti doprinosi povećanju 
atraktivnosti prostora tržnice i samih poslovnih prostora u vlasništvu Zagrebačkog holdinga.

	Datum održavanja
	jesen 2024.

	Procijenjena vrijednost  
	€2.762,50

	
	

	Naziv aktivnosti 
	POSTAV IZLOŽBE D. PONDELJAKA (PETRUŠEVEC) NA DANIMA PEŠČENICE

	Opis aktivnosti  
	U suradnji s KNAP-om suorganizira se postavljanje izložbe radova D. Pondeljaka u atriju KNAP-a 

	Cilj(evi) aktivnosti 
	Podržati predstavljanje primjera autsajderske i amaterske umjetnosti autora koji djeluje na području četvrti u prostoru Kulturnog centra na Peščenici KNAP, središnjeg prostora kulture u gradskoj četvrti. Umjetnik Darko Pondeljak je samouki autor iz Petruševca koji izrađuje živopisne skulpture životinjskih i ljudskih likova izrazito duhovitog karaktera. Njegov je rad prepoznala i valorizirala umjetnička organizacija Atelijeri Žitnjak uvrstivši ga u svoj galerijski program krajem 2023. godine. Nakon izložbe u AŽ - "centru periferije", u dogovoru s KNAP-om osigurat će se predstavljanje rada D. Pondeljaka široj publici i u kulturnom središtu četvrti tijekom održavanja Dana kulture na Pešči, festivalu čiji je cilj predstaviti kreativni potencijal gradske četvrti i upoznati lokalnu zajendicu s bogatstvom kulturnih sadržaja koji se nude na području gradske četvrti.

	Datum održavanja
	lipanj 2024.

	Procijenjena vrijednost  
	€493,50

	 
	 

	Naziv aktivnosti 
	Obilježavanje Dana državnosti RH

	Opis aktivnosti  
	Gradska četvrt obilježava Dan državnosti polaganjem vijenca na prethodno dogovorenom mjestu.

	Cilj(evi) aktivnosti 
	Obilježavanje bitnih dana RH.

	Datum održavanja
	30. svibnja 2024.

	Procijenjena vrijednost  
	€150,00

	 
	 

	Naziv aktivnosti 
	Obilježavanje Dana antifašističke borbe

	Opis aktivnosti  
	Polaganje vijenca na novobnovljeni spomenik u blizini Gradske četvrti.

	Cilj(evi) aktivnosti 
	Promoviranje antifašističkih vrijednosti u gradskoj četvrti i obilježavanje bitnih dana RH.

	Datum održavanja
	22. lipnja 2024.

	Procijenjena vrijednost  
	€150,00

	
	

	Naziv aktivnosti
	Obilježavanje Dana sjećanja na žrtve Domovinskog rata 
i Dan sjećanja na žrtvu Vukovara i Škabrnje

	Opis aktivnosti
	Paljenje lampaša i polaganje vijenca kod spomenika braniteljima 99. brigade HV

	Cilj(evi) aktivnosti
	Obilježavanje državnih praznika te prisjećanje na žrtvu branitelja i civilnih žrtava podnesenih u Domovinskom ratu.

	Datum održavanja
	18.11.2024.

	Procijenjena vrijednost
	€300,00

	
	

	2. SPORT I REKREACIJA

	 
	 

	Naziv aktivnosti 
	MALONOGOMETNA UTAKMICA UZ UMJETNIČKI RAD

	Opis aktivnosti  
	Malonogometna utakmica na kvartovskom igralištu trajno obogaćenom umjetničkim radom

	Cilj(evi) aktivnosti 
	Za jedno od kvartovskih igrališta na području gradske četvrti kojem je potrebna obnova nogometne mreže osigurati nekonvencionalno ulaganje u novu mrežu kroz produkciju umjetničkog rada i to iskoristiti kao povod za organizaciju malonogometne utakmice kao jednodnevnog društveno-sportskog događanja. Akademski umjetnik Željko Beljan pletenjem novih gol mreža tehnikom makramea na malonogometnim terenima povezuje igru te likovnu i primijenjenu umjetnost, odnosno ručni rad i amaterski nogomet. Cilj ove aktivnosti je oplemeniti jedan kvartovski javni prostor i uključiti lokalnu zajednicu kroz organizaciju sportskog događanja.

	Datum održavanja
	rujan 2024.

	Procijenjena vrijednost  
	€365,00

	 
	 

	Naziv aktivnosti 
	STREETBALL KOŠARKAŠKI TURNIR NA FERENŠČICI

	Opis aktivnosti  
	Streetball košarkaški turnir na Ferenščici, natjecanje u tricama i poligon za djecu

	Cilj(evi) aktivnosti 
	Podizanje svjesnosti o potrebi bavljena sportom i aktivnom životu svakodnevnim bavljenjem sportom na postojećim sportskim terenima. 
Revitalizacija lokacija za bavljenje sportom u gradskoj četvrti koje su stanovnici s godinama i promjenom navika prestali koristiti.

	Datum održavanja
	07.09.2023.

	Procijenjena vrijednost  
	€1.500,00

	 

	3. ODGOJ I OBRAZOVANJE

	
	

	Naziv aktivnosti 
	IZVEDBA PREDSTAVE UOČI DANA ROMSKOG JEZIKA

	Opis aktivnosti  
	Vijeće GČ Peščenica-Žitnjak u suradnji s Kulturnim centrom Peščenica i odabranim izvođačima planira organizirati besplatnu predstavu u dvorani Centra kulture na Peščenici - KNAP uoči bitnog dana za romsku zajednicu - Svjetski dan romskog jezika.

	Cilj(evi) aktivnosti 
	Ciljevi aktivnosti su obilježiti bitan dan za Romkinje i Rome s obzirom da je Gradska četvrt Peščenica-Žitnjak jedno od područja u Zagrebu gdje živi najviše stanovnika i stanovnica koji se izjašnjavaju kao Romkinje i Romi. Cilj je i upoznati širu javnost s kulturnim stvaralaštvom romske zajednice.

	Datum održavanja
	listopad 2024.

	Procijenjena vrijednost  
	€1.400,00

	 

	4. ZDRAVLJE I PREVENCIJA BOLESTI 

	
	

	Naziv aktivnosti 
	Promocija i suradnja na Sajmu OPG-a "Plavi ceker" na tržnici Volovčica

	Opis aktivnosti  
	Sajam OPG-a pod brendom Plavi ceker po drugi put bi se održao na tržnici Volovčica, a nakon prošlogodišnje iznimno dobre posjećenosti i velike zainteresiranosti kupaca za proizvode OPG-ova u sklopu brenda "Plavi ceker". Veći dio organizacijskih i logističkih troškova snosi Gradski ured za gospodarstvo, ekološku održivost i strategijsko planiranje koji će ostvariti suradnju i s NZJZ "Dr. Andrija Štampar" koji će pružiti usluge mjerenja tlaka i glukoze. Gradska četvrt će u sklopu događanja ostvartiti suradnju s Kulturnim centrom na Peščenici te Domovima za starije "Peščenica" i "Park" kroz organizirani dolazak korisnika domova na događanje. Gradska četvrt također će uložiti sredstva za promociju događanja koje se odvija u sklopu lipanjskih događanja na Peščenici i 
Dana kulture na Peščenici.

	Cilj(evi) aktivnosti 
	Revitalizacija tržnice Volovčica i tržnih aktivnosti na Volovčici, osiguravanje sadržaja za umirovljenike i korisnike domova na Peščenici, osiguravanje pristupa zdravoj i lokalno proizvedenoj hrani kroz opunu ponude tržnice Volovčica.

	Datum održavanja
	15. lipnja 2024. godine

	Procijenjena vrijednost  
	€1.200,00

	

	5. OČUVANJE OKOLIŠA I ODRŽIV RAZVOJ

	
	

	Naziv aktivnosti 
	OPG SAJAM NA BOROVJU

	Opis aktivnosti  
	Održavanje sajma OPG proizvoda uz popratnu manifestaciju u suradnji s OŠ Borovje

	Cilj(evi) aktivnosti 
	Promocija zdrave i lokalno uzgojene hrane te uvođenje novih sadržaja u naselje bez tržnice.

	Datum održavanja
	20.4.2024.

	Procijenjena vrijednost  
	€900,00

	
	

	Naziv aktivnosti 
	 PRIRODA NA PEŠČI - EDUKACIJA O VAŽNOSTI OPRAŠIVAČA

	Opis aktivnosti  
	Edukacija o kukcima, njihovom značaju i ulozi u prirodi i omogućavanju oprašivanja te organiziranje radionice postavljanja hotela za kukce i održavnje istih. Edukativna radionica održat će se na školskom igralištu OŠ Dobriše Cesarića i odradit će se volonterski u suradnji s OŠ. Za tu radionicu osigurat će se materijali za izradu hotela za kukce.

Uz održavanje edukacija nabavit će se 10 hotela za kukce za zelene površine.

	Cilj(evi) aktivnosti 
	Osvještavanje građana o vlastitom doprinosu očuvanja prirode

	Datum održavanja
	jesen 2024.

	Procijenjena vrijednost  
	€600,00

	
	"

	Članak 2.

	Ovaj će zaključak biti dostavljen Gradskom uredu za mjesnu samoupravu, promet, civilnu zaštitu i sigurnost. 




Ad 4.)  Prijedlog zaključka o davanju mišljenja po čl. 86. Statuta Grada Zagreba
- Podmirivanje troškova prijevoza Žičarom Sljeme 

Predsjednik daje riječ vijećniku Darku Stošiću na čiji je prijedlog ova točka uvrštena u dnevni red koji smatra da je dokumentacija dostavljena uz Prijedlog zaključka manjkava jer nije izrađena nikakva kalkulacija troškova prijevoza (cijena pojedinačne karte, dnevni promet i dr.) iz čega bi bilo vidljivo koliki su stvarni troškovi prijevoza. 

Nakon izlaganja, predsjednik Vijeća daje Prijedlog zaključka  na glasanje nakon čega se  utvrđuje da je ZA pozitivno mišljenje o Prijedlogu glasalo 18 vijećnika, a 1 vijećnik izjasnio se PROTIV slijedom čega je donesen 

Z A K LJ U Č A K
o davanju mišljenja o Prijedlogu zaključka o podmirivanju troškova 
prijevoza Žičarom Sljeme

	1.
	Vijeće Gradske četvrti Peščenica - Žitnjak daje pozitivno mišljenje o Prijedlogu zaključka o podmirivanju troškova prijevoza Žičarom Sljeme. 


	2.
	Ovaj će zaključak biti upućen Stručnoj službi Gradske uprave.



Ad 5.)  Prijedlog zaključka o davanju mišljenja o mogućnosti raspolaganja zemljištem k.č.br. 841/17, 834/16 i 833/3, sve k.o. Žitnjak provođenjem postupka prodaje, na području MO Kozari Bok, (TIM KABEL ŽITNJAK d.o.o.)

Predsjednik daje riječ vijećnici Antoniji Komazlić koja ocjenjuje pozitivnim zahtjev za otkup čestica na kojima investitor želi dalje razvijati poduzetničku zonu, ali i oplemeniti prostor dodanim vrijednostima, kao što su javni društveni sadržaji predviđeni u prizemljima novoizgrađenih prostora, što će  povezano s realizacijom UPU-a (planiranim biciklističkim, kolnim i pješačkim komunikacijama) zacrtati dobar smjer urbane preobrazbe tog područja u poduzetničku zonu s visokom oblikovnom kvalitetom. 

Otvara se rasprava i glasovanje o Prijedlogu zaključka nakon čega se konstatira da je jednoglasno donesen

Z A K L J U Č A K
[bookmark: _Hlk145493169]o davanju mišljenja o mogućnosti raspolaganja zemljištem oznake k.č.br. 841/17 i 834/16 obje k.o. Žitnjak te dijelom k.č.br. 833/3 na području MO Kozari Bok
1. Vijeće Gradske četvrti Peščenica – Žitnjak je razmotrilo Zaključak Vijeća Mjesnog odbora Kozari Bok donesen na 35. sjednici, 28. ožujka 2024. kojim se pozitivno očitovalo o zahtjevu Gradskog ureda za upravljanje imovinom i stanovanje KL:944-01/22-001/779; URBROJ:251-11-11/004-24-18 za davanje mišljenja o mogućnosti raspolaganja naslovno navedenim zemljištem.
1. Vijeće podržava mišljenje Vijeća Mjesnog odbora Kozari Bok te je suglasno da se omogući raspolaganje zemljištem provođenjem postupka prodaje dijelova nekretnina u vlasništvu Grada Zagreba označenih kao k.č.br. 841/17 i 834/16 obje k.o. Žitnjak od kojih se formira nova građevna čestica oznake k.č.br. 832/2 k.o. Žitnjak te dijela nekretnine označene kao k.č.br. 833/3 k.o. Žitnjak od koje se formira nova građevna čestica oznake k.č.br. 832/7 k.o. Žitnjak. 
1. Zaključak Vijeća MO Kozari Bok je prilog ovom zaključku. 
1. Ovaj zaključak dostavit će se Gradskom uredu za upravljanje imovinom i stanovanje. 
O b r a z l o ž e nj e
Vijeće Gradske četvrti Peščenica – Žitnjak je u postupku davanja mišljenja o mogućnosti raspolaganja građevinskim zemljištem oznake k.č.br. 841/17, 834/16 i 833/3, sve k.o. Žitnjak, u vlasništvu Grada Zagreba, zatražilo mišljenje Vijeća Mjesnog odbora Kozari Bok na čijem se području nalazi predmetno zemljište. 
Nakon razmatranja suglasnosti Vijeća Mjesnog odbora Kozari Bok s raspolaganjem građevinskim zemljištem na području MO sa svrhom provođenja postupka prodaje istog, nakon formiranja nove građevinske čestice oznake k.č.br. 832/2 k.o. Žitnjak, za kazetu A1 te nove građevinske čestice k.č.br. 833/3 k.o. Žitnjak, za kazetu B1, Vijeće Gradske četvrti zaključilo je da nisu planirane nikakve aktivnosti u smislu privođenja namjeni zemljišta, nije planirano uređivanje ili gradnja na zemljištu u okviru planova i programa Mjesnog odbora Kozari Bok i Gradske četvrti Peščenica – Žitnjak te tako ne postoji potreba za zadržavanjem zemljišta u vlasništvu Grada radi zadovoljavanja potreba stanovnika Gradske četvrti Peščenica – Žitnjak.


Ad 6.) Prijedlozi zaključaka o rješavanju aktualne komunalne problematike
Predsjednik podsjeća nazočne da su e-poštom primili prijedloge zaključaka o rješavanju aktualne komunalne problematike koji su izrađeni na temelju zaključaka vijeća mjesnih odbora.  Otvara se rasprava o prijedlozima.
S obzirom da nema primjedbi, prijedlozi zaključaka o rješavanju aktualne problematike se daju na glasanje te se konstatira da su jednoglasno doneseni sljedeći zaključci:

Z A K LJ U Č A K
o prijedlogu postave uspornika prometa na Borongajskoj cesti
1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora „Bruno Bušić“ KL.:026-08/24-003/32; URBROJ:251-13-11-11/002-24-6 donesen na 34. sjednici Vijeća te predlaže nadležnom gradskom uredu 

· da izvrši stručni očevid te pokrene postupak za donošenje rješenja o postavi uspornika prometa na Borongajskoj cesti na dionici kod novouređenog dječjeg parka „Šumica“ u blizini ulice Borongaj aerodrom, 
· izvijesti Vijeće o učinjenom.

1. Ovaj zaključak dostavit će se na daljnje postupanje Gradskom uredu za mjesnu samoupravu, promet, civilnu zaštitu i sigurnost. 

Z A K LJ U Č A K
o prijedlogu postave zaštitnih stupića na nogostupu 
kod raskrižja Ivanićgradske i Nartske ulice
1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Donje Svetice (u prilogu) KL.:026-08/24-003/407; URBROJ:251-13-11-11/008-24-5 donesen na 34. sjednici Vijeća te predlaže nadležnom gradskom uredu 
· da izvrši stručni očevid te, zbog nepropisnog parkiranja vozila, pokrene postupak za donošenje rješenja o postavi zaštitnih stupića na zapadnom nogostupu Ivanićgradske ulice, kod pješačkog prijelaza na raskrižju Ivanićgradske i Nartske ulice, 
· izvijesti Vijeće o učinjenom.
2. Komunalna potreba za postavom stupića uvrstit će se u Plan komunalnih potreba iz kojeg se utvrđuju prioriteti za donošenje plana komunalnih aktivnosti u idućim razdobljima. 
3. Ovaj zaključak dostavit će se na daljnje postupanje Gradskom uredu za mjesnu samoupravu, promet, civilnu zaštitu i sigurnost. 

Z A K LJ U Č A K
o očitovanju investitora izgradnje stambeno poslovne zgrade u Ivekovićevoj ulici na zahtjeve stanovnika MO Ferenščica 
1. Vijeće Gradske četvrti Peščenica-Žitnjak razmotrilo je i podržava prijedlog Vijeća Mjesnog odbora Ferenščica KLASA:024-08/24-003/667; URBR:251-13-11-11/003-24-6 donesen na 35. sjednici Vijeća te predlaže investitorima izgradnje stambeno-poslovne zgrade u Ivekovićevoj ulici, na k.č. 4090/4 k.o. Peščenica, da razmotre mogućnost akceptiranja prijedloga sadržanih u peticiji građana MO Ferenščica pod nazivom „Ne damo stazicu“ i dostave očitovanja o pet zahtjeva iz navedene peticije.  

2. Ovaj zaključak dostavit će se firmama GIP PIONIR d.o.o., PARON d.o.o. i TEHNIKAGRADNJA d.o.o.

Z A K LJ U Č A K
o prijedlogu postave dodatne horizontalne i vertikalne signalizacije 
na raskrižjima ju MO Ferenščica
1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Ferenščica KL.:026-08/24-003/667; URBROJ:251-13-11-11/003-24-4 donesen na 35. sjednici Vijeća te predlaže nadležnom gradskom uredu 

· da izvrši očevid na raskrižju ulica Donje Svetice i Ivekovićeva te raskrižju ulica Donje Svetice i Andrilovečka te pokrene postupak za donošenje rješenja o postavi dodatne horizontalne i vertikalne signalizacije uključujući prometni znak s trepćućim svjetlosnim upozorenjem za nailazak na pješački prijelaz, a sve kako bi zone kretanja pješaka bile vidljivije i upozoravale ostale sudionike u prometu na njihovu prisutnost i pojačani oprez, 
· izvijesti Vijeće o učinjenom.

2. Ovaj zaključak dostavit će se na daljnje postupanje Gradskom uredu za mjesnu samoupravu, promet, civilnu zaštitu i sigurnost. 

Z A K LJ U Č A K
o rješavanju problematike vezane uz rad 
skladišnog prostora tvrtke NTL (Gavrilović – Diona) u Lovinčićevoj ulici
1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Ferenščica KL.:026-08/24-003/667; URBROJ:251-13-11-11/003-24-5 donesen na 35. sjednici Vijeća te predlaže nadležnom inspektoratu da  

· da izvrši izvid i provjeru poštivanja radnog vremena skladišta te ostalih propisanih uvjeta poslovanja skladišnog prostora trgovačkog lanca NTL (Gavrilović – Diona) smještenog između ulice Donje Svetice i Lovinčićeve ulice; 
· izvijesti Vijeće o učinjenom.

2. Ovaj zaključak dostavit će se na daljnje postupanje Državnom inspektoratu RH.


Z A K LJ U Č A K
o prijedlogu za postavu kamera za nadzor i tabli s natpisom 
zabrane odlaganja otpada  
1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Ivanja Reka, KLASA:024-08/24-003/668, URBR:251-13-11-11/003-24-4  donesen na 36. sjednici Vijeća te predlaže nadležnim gradskim tijelima da
 
· izvrše postavu kamera za nadzor i ploča s natpisom zabrane odlaganja otpada pored spremnika  tzv. „zelenih otoka“ na području MO Ivanja Reka, na sljedećim lokacijama:
· Ulica sv. Ivana – okretište autobusa kod ambulante,
· Marofska 1A – kod objekta MO Ivanja Reka,
· Ivanjorečka cesta kod ulice Ranci;
· izvijesti  Vijeće o učinjenom. 
2. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo i komunalne poslove i Zagrebačkom holdingu d.o.o. – Podružnici Čistoća.


Z A K LJ U Č A K
o prijedlogu korekcije voznog reda autobusnih linija 216 i 276  
1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Ivanja Reka, KLASA:024-08/24-003/668, URBR:251-13-11-11/003-24-3  donesen na 36. sjednici Vijeća te  predlaže nadležnom gradskom uredu da 
· pokrene postupak za donošenje rješenja o korekciji voznog reda autobusnih  linija 
· 216 (Kvaternikov trg – Resnik – Ivanja Reka) i 
· 276 (Kvaternikov trg – Ivanja Reka – Dumovec) 
na način da se u vrijeme jutarnjih (od 6.00 h do 8.00 h) te posebice poslijepodnevnih vršnih opterećenja (od 15.00 h do 17.30 h) uvedu dodatni i češći autobusi iz razloga pojačanog prometa i svakodnevnih prometnih gužvi i čepova uslijed kojih često dolazi do kašnjenja odn. preskakanja voznog reda;
· izvijesti  Vijeće o učinjenom. 

2. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo i komunalne poslove i Podružnici ZET.


Z A K LJ U Č A K
o prijedlogu za postavu klamerica i zaštitnih stupića na području MO Peščenica
1. Vijeće Gradske četvrti Peščenica-Žitnjak razmotrilo je i podržava zaključke Vijeća Mjesnog odbora Peščenica  KL.:026-08/24-003/534; URBROJ:251-13-11-11/003-24-6 i 7 donesene na 37. sjednici Vijeća te predlaže nadležnom gradskom uredu 

· da izvrši stručni očevid i pokrene postupak za donošenje rješenja o postavi zaštitnih klamerica i stupića na sljedećim lokacijama:
· na Kennedyjevom trgu 9a – jedna klamerica prema situaciji u prilogu,
· na sjevernoj strani kolnika Sesvetske ulice, preko puta kbr. 1 na žutoj liniji te 

· da izvrši vraćanje pokidanih i uklonjenih klamerica u Sesvetskoj ulici kod kbr. 15, na početku nogostupa
· izvijesti Vijeće o učinjenom.

2. Ovaj zaključak dostavit će se na daljnje postupanje Gradskom uredu za mjesnu samoupravu, promet, civilnu zaštitu i sigurnost. 


Z A K LJ U Č A K
o prijedlogu za postavu tabli „NAPLATA PARKIRANJA“ i uređaja za naplatu parkiranja 
1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Peščenica  KL.:026-08/24-003/534; URBROJ:251-13-11-11/003-24-5 donesen na 37. sjednici Vijeća te predlaže nadležnom gradskom uredu 

· da donese rješenje o postavi tabli „NAPLATA PARKIRANJA“ i uređaja za naplatu parkiranja na adresi Heinzelova 47C i 47D na kojoj su obilježena parkirna mjesta, ali se ne vrši, a prema očitovanju Gradskog ureda za obnovu, izgradnju, prostorno uređenje, graditeljstvo i komunalne poslove isti se nalaze u 2. zoni naplate parkiranja. 
· izvijesti Vijeće o učinjenom.

2. Ovaj zaključak dostavit će se na daljnje postupanje Gradskom uredu za obnovu, izgradnju, prostorno uređenje, graditeljstvo i komunalne poslove.
Z A K LJ U Č A K
o prijedlogu lokacija za postavu nadstrešnica 
na izgrađenim autobusnim peronima na području MO Resnik
0. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Resnik, KLASA:024-08/24-003/576; URBR:251-13-11-11/006-24-8, donesen na 36. sjednici Vijeća te predlaže nadležnom gradskom uredu da u 6. grupu prioritetnih lokacija za izradu projektne dokumentacije za postavu nadstrešnica uvrsti izgrađene autobusne perone:

· kod benzinske pumpe MAOVIĆ – Čulinečka cesta 248, sa sjeverne i južne strane Servisne ceste. 

0. Ovaj zaključak dostavit će Gradskom uredu za obnovu, izgradnju, prostorno uređenje, graditeljstvo i komunalne poslove, Sektoru za građenje komunalne infrastrukture i održavanje javnoprometnih površina, javnih objekata i javne rasvjete, Odjelu za građenje komunalne infrastrukture.

Z A K LJ U Č A K
o davanju mišljenja o pokretanju postupka prenamjene i otkupa zemljišta 
oznake k.č.br. 4042/1 k.o. Resnik 
u vlasništvo Grada Zagreba za potrebe proširenja groblja Resnik
1. Vijeće Gradske četvrti Peščenica-Žitnjak razmotrilo je Zaključak Vijeća Mjesnog odbora Resnik KLASA:024-08/24-003/576; URBR:251-13-11-11/006-24-5 donesen na 36. sjednici te sukladno mišljenju Vijeća MO zaključuje  
da postoji potreba za proširenjem groblja Resnik te je suglasno da Jagica Vrbanić, vlasnica zemljišta oznake k.č.br. 4042/1 na adresi u Zagrebu, I. Resnik 1, pred nadležnim gradskim tijelima pokrene postupak za prenamjenu zemljišta i otkup istog u vlasništvo Grada Zagreba za potrebe proširenja groblja. 

2. Ovaj zaključak dostavit će se Vijeću Mjesnog odbora Resnik koje će obavijestiti podnositeljicu zahtjeva, a o istom će se ujedno obavijestiti i Gradski ured za upravljanje imovinom i stanovanje te Gradski ured za obnovu, izgradnju, prostorno uređenje, graditeljstvo i komunalne poslove. 

Z A K LJ U Č A K
o prijedlogu za postavu klupa za sjedenje na autobusnom stajalištu 
I. Resnik kod kbr. 47

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Resnik KL.:026-08/24-003/576; URBROJ:251-13-11-11/006-24-6 donesen na 36. sjednici Vijeća te predlaže nadležnom gradskom uredu 

· da izvrši stručni očevid i pokrene postupak za donošenje rješenja o postavi klupa za sjedenje na autobusnom stajalištu I. Resnik kod kbr. 47,
· izvijesti Vijeće o učinjenom.
2. Ovaj zaključak dostavit će se na daljnje postupanje Gradskom uredu za obnovu, izgradnju, prostorno uređenje, graditeljstvo i komunalne poslove.


Z A K LJ U Č A K
o prijedlogu za premještanje uspornika prometa u ulici I. Resnik 137D i 139 
na lokaciju I. Resnik između kbr. 120 i 137D

1. Vijeće Gradske četvrti Peščenica-Žitnjak razmotrilo je i podržava prijedlog iz  Zaključka Vijeća Mjesnog odbora Resnik KL.:026-08/24-003/576; URBROJ:251-13-11-11/006-24-6 donesen na 36. sjednici Vijeća te predlaže nadležnom gradskom uredu 

· da izvrši stručni očevid i pokrene postupak za donošenje rješenja o premještanju uspornika prometa s lokacije u ulici I. Resnik 137D i 139 na novu lokaciju I. Resnik između kbr. 120 i 137D
· izvijesti Vijeće o učinjenom.

2. Ovaj zaključak dostavit će se na nadležno postupanje Gradskom uredu za mjesnu samoupravu, promet, civilnu zaštitu i sigurnost. 


Z A K LJ U Č A K
o mogućnosti izgradnje/produljenja pješačke staze ispred Kriške kbr. 26-28 i spajanja s pješačkom stazom uz Krišku 28

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Volovčica KL.:026-08/24-003/420; URBROJ:251-13-11-11/008-24-6 donesen na 35. sjednici Vijeća te predlaže nadležnom gradskom uredu 

· da izvrši očevid i utvrdi mogućnost i uvjete za izgradnju (produljenje) pješačke staze ispred Kriške ulice kbr. 26-28 koja bi se, zaobilazeći javno parkiralište, spojila s pješačkom stazom uz Krišku ulicu kbr. 28,
· izvijesti Vijeće o učinjenom.

2. Ovaj zaključak dostavit će se na daljnje postupanje Gradskom uredu za obnovu, izgradnju, prostorno uređenje, graditeljstvo i komunalne poslove, Odsjeku za zelene površine.

Z A K LJ U Č A K
o prijedlogu postave zaštitnih stupića na nogostupima oko Župe bl. Augustina Kažotića
1. Vijeće Gradske četvrti Peščenica-Žitnjak razmotrilo je i podržava zaključke Vijeća Mjesnog odbora Volovčica (u prilogu) KL.:026-08/24-003/634; URBROJ:251-13-11-11/008-24-7 i 8 donesene na 36. sjednici Vijeća te predlaže nadležnom gradskom uredu 
· da izvrši stručni očevid i pokrene postupak za donošenje rješenja o postavi zaštitnih stupića na istočnom nogostupu Ivanićgradske ulice, kod kolnog prolaza između kbr. 69 i kbr. 71 te kod parkirnih mjesta ispred crkvenog objekta Bl. A. Kažotića uz Ivanićgradsku ulicu,
· izvijesti Vijeće o učinjenom.
2. Komunalna potreba za postavom stupića uvrstit će se u Plan komunalnih potreba iz kojeg se utvrđuju prioriteti za donošenje plana komunalnih aktivnosti u idućim razdobljima. 
3. Ovaj zaključak dostavit će se na daljnje postupanje Gradskom uredu za mjesnu samoupravu, promet, civilnu zaštitu i sigurnost. 


Z A K LJ U Č A K
o rješavanju prometne problematike 
na pristupnoj cesti garažama između zgrada u Borongajskoj cesti kbr. 82 - 90 

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Volovčica KL.:026-08/24-003/420; URBROJ:251-13-11-11/008-24-5 donesen na 35. sjednici Vijeća te predlaže nadležnom gradskom uredu 

· da izvrši stručni očevid i utvrdi postojanje prometnih problema na pristupnoj cesti garažama između zgrada u Borongajskoj cesti kbr. 82 – 90 te predloži odgovarajuća prometna rješenja kako bi se uspostavila ugrožena sigurnost odvijanja prometa i kretanje pješaka ovom dionicom, 
· izvijesti Vijeće o učinjenom.

2. Ovaj zaključak dostavit će se na daljnje postupanje Gradskom uredu za mjesnu samoupravu, promet, civilnu zaštitu i sigurnost. 




Z A K LJ U Č A K
o uvrštavanju komunalne problematike u Plan komunalnih potreba

1. Vijeće Gradske četvrti Peščenica-Žitnjak uvrštava u Plan komunalnih potreba sljedeće:

MO BORONGAJ LUGOVI
· Izrada elaborata uređenja javne površine (asfaltiranje i postava zaštitnih klamerica) oko zelenog otoka u Sovinjačkoj ulici. 

MO FERENŠČICA
· Izrada projektne dokumentacije za izgradnju nogostupa i obnovu kolnika na spojnoj prometnici (servisna cesta) između Ivekovićeve i Lovinčićeve ulice.

MO PEŠČENICA
· Izrada projektne dokumentacije za rekonstrukciju parkirnih mjesta u Njegoševoj ulici na sjevernoj strani kod drvoreda lipa.

MO SAVICA ŠANCI
· Izgradnja pješačke staze sa zaštitnim stupićima u ulici I. Savica – prema nogometnom igralištu NK ZET.

MO VOLOVČICA
· Asfaltiranje pješačke staze koja povezuje Sportsku dvoranu Peščenica i Školu za grafiku, dizajn i medijsku produkciju u dužini 182 m (preko k.č. 2687/1, 2687/2, 2687/3 i 2687/12 k.o. Peščenica)
· Postava zaštitnih stupića na istočnom nogostupu Ivanićgradske ulice, kod kolnog prolaza između kbr. 69 i kbr. 71 te kod parkirnih mjesta ispred crkvenog objekta bl. A. Kažotića uz Ivanićgradsku ulicu.

MO VUKOMEREC
· Postavljanje zaštitnih stupića: 
· u Motovunskoj ulici cijelom dužinom ulice ispred parnih kućnih brojeva
· na početku pješačke staze od Rakaljske ulice do ulice Vukomerec (jedini pješački put do autobusnog stajališta).

MO ŽITNJAK
· Rekonstrukcija uključujući opremanje novim spravama dječjeg igrališta u ulici Žitnjak (sa zapadne strane objekta MO Žitnjak, Žitnjak 61).

2. Problematika će se rješavati kroz Plan komunalnih aktivnosti Gradske četvrti i ostale planove u narednim razdobljima. 



Ad 7.) Izvješća, pitanja i prijedlozi
Predsjednik podsjeća članove Vijeća da su im elektroničkom poštom dostavljene informacije o sastancima koji su se održali, pokrenutim postupcima i odgovorima  pristiglima između dviju sjednica.
Ljiljana Ivanac obavještava vijećnike o dosadašnjoj realizaciji Plana potreba u okviru kojeg su do sada održana dva događanja. 
Prvo je održan Sajam OPG proizvoda na Borovju. Povratne su reakcije jako dobre, stanovnici su zadovoljni i rado bi da se to češće ponovi s obzirom da Borovje nema svoju tržnicu.
Na Svjetski dan knjige s učenicima OŠ F. K. Frankopana, P. Preradovića i A. Cesarca prošlo se šetalištima Vesne Parun i Ranka Marinkovića gdje su postavljene pločice na klupe s utisnutim tekstovima iz djela hrvatskih književnika; djeca su čitala utisnute tekstove i dijelove biografije književnika nakon čega je uslijedio povratak u knjižnicu S. S. Kranjčević.
Ovime je otvoren prostor za takva i slična događanja koja će uslijediti. 
Vijećnica Renata Vojnović pohvaljuje ovu aktivnost, naročito postavu pločica na klupama koje stanovnici svih životnih doba vrlo rado obilaze, čitaju tekstove i druže se. 
Daje pritužbu na stanje kućice/sjenice postavljene kod Šetališta Vesne Parun koja je zamišljena lijepo, ali je predmet stalne devastacije i onečišćavanja. Smatra da bi trebalo razmisliti o nekom načinu monitoringa kako bi se spriječile takve aktivnosti.  

Nakon što su raspravljene sve točke dnevnog reda, predsjednik zaključuje sjednicu u 18:30 h.
Zapisnik vodila:
Sanja Jančin

KLASA:024-08/24-002/
URBROJ:251-13-11-11-24-
Zagreb, 24. travnja 2024.

                    PREDSJEDNIK VIJEĆA
GRADSKE ČETVRTI PEŠČENICA –ŽITNJAK

Nikola Zdunić, dipl.polit. 



Izvješće o glasanju na sjednicama - 35. sjednica
	R. br.
	Članovi Vijeća
	Točka 1.
	Točka 2 .
	Točka 3 .
	Točka 4 .
	Točka 5.
	Točka 6.

	1.
	NIKOLA ZDUNIĆ
	+
	+
	+
	+
	+
	+

	2.
	DARKO STOŠIĆ
	+
	+
	+
	-
	+
	+

	3.
	ANTONIJA KOMAZLIĆ
	+
	+
	+
	+
	+
	+

	4.
	ANA MILOŠ
	+
	+
	+
	+
	+
	+

	5.
	TOMICA RIŽMARIĆ
	+
	+
	+
	+
	+
	+

	6.
	IVAN DRŽANIĆ
	+
	+
	+
	+
	+
	+

	7.
	LJILJANA IVANAC
	+
	+
	+
	+
	+
	+

	8.
	RAMIZA MEMEDI
	+
	+
	+
	+
	+
	+

	9.
	IVANA ATLIJA
	+
	+
	+
	+
	+
	+

	10.
	FILIP KNEŽEVIĆ
	+
	+
	+
	+
	+
	+

	11.
	ZVONKO DUMANČIĆ
	+
	+
	+
	+
	+
	+

	12.
	DRAGAN VUČIĆ
	+
	+
	+
	+
	+
	+

	13.
	ZDRAVKO ČABRAJA
	+
	+
	+
	+
	+
	+

	14.
	RENATA VOJNOVIĆ
	+
	+
	+
	+
	+
	+

	15.
	ĐURĐICA RADAKOVIĆ GROŠ
	+
	+
	+
	+
	+
	+

	16.
	MARKO JELENČIĆ
	+
	+
	+
	+
	+
	+

	17.
	MARIO SOBOČAN
	+
	+
	+
	+
	+
	+

	18.
	GLORIA TKALČIĆ
	+
	+
	+
	+
	+
	+

	19.
	MARKO KOROŠEC
	+
	+
	+
	+
	+
	+

